รัฐบาลไทย-ข่าวทำเนียบรัฐบาล-รมช.มหาดไทย เป็นประธานการประชุมติดตามการดำเนินงานสำคัญของรัฐบาล และกระทรวงมหาดไทย ในพื้นที่จังหวัดอ่างทอง
วันศุกร์ที่ 15 กันยายน 2560
รมช.มหาดไทย เป็นประธานการประชุมติดตามการดําเนินงานสําคัญของรัฐบาล และกระทรวงมหาดไทย ในพื้นที่จังหวัดอ่างทอง
รัฐมนตรีช่วยว่าการกระทรวงมหาดไทย เป็นประธานการประชุมติดตามการดําเนินงานสําคัญของรัฐบาลและกระทรวงมหาดไทย ในพื้นที่จังหวัดอ่างทอง
วันนี้ (15 ก.ย. 60) เวลา 08.30 น. ณ ห้องประชุมโพธิ์ทอง ศาลากลางจังหวัดอ่างทอง นายสุธี มากบุญ รัฐมนตรีช่วยว่าการกระทรวงมหาดไทย เป็นประธานการประชุมติดตามการดําเนินงานสําคัญของรัฐบาลและกระทรวงมหาดไทยในพื้นที่จังหวัดอ่างทอง โดยมี ผู้ว่าราชการจังหวัด หัวหน้าส่วนราชการ นายอําเภอ และผู้มีส่วนเกี่ยวข้อง เข้าร่วมการประชุมฯ
โอกาสนี้ รัฐมนตรีช่วยว่าการกระทรวงมหาดไทย กล่าวว่าการตรวจติดตามงานในพื้นที่ในครั้งนี้ มีวัตถุประสงค์เพื่อให้กําลังใจข้าราชการและเจ้าหน้าที่ทุกฝ่ายที่ได้ร่วมกันทํางานมาอย่างเต็มที่ สําหรับจังหวัดอ่างทอง ต้องขอชื่นชมคณะทํางานจังหวัด และผู้มีส่วนเกี่ยวข้องทุกฝ่ายที่ได้ร่วมแรงร่วมใจกันเป็นอย่างดีมีการบูรณาการทํางานร่วมกับทุกภาคส่วนตามแนวทางประชารัฐเพื่อขับเคลื่อนงานให้บรรลุผลตามเป้าหมาย พร้อมทั้งได้มอบแนวทางการดําเนินงานและติดตามผลการปฏิบัติงานตามนโยบายของรัฐบาลและกระทรวงมหาดไทยและมอบนโยบายในประเด็น ดังนี้1.การจัดพิธีถวายดอกไม้จันทน์ฯงานพระบรมศพสมเด็จพระปรมินทรมหาภูมิพลอดุลยเดชให้ดําเนินการจัดงานอย่างสมพระเกียรติ พร้อมทั้งกําชับให้จังหวัดและอําเภออํานวยความสะดวกแก่พี่น้องประชาชนที่มาร่วมพิธีถวายดอกไม้จันทน์ฯ มิให้บกพร่อง โดยให้ถือว่าประชาชนทุกคนเป็นแขกและรัฐบาลเป็นเจ้าภาพ2.การดําเนินโครงการสัมมาชีพชุมชนตามหลักปรัชญาของเศรษฐกิจพอเพียง และการน้อมนําหลักปรัชญาของเศรษฐกิจพอเพียงไปสู่การปฏิบัติจนเป็นวิถีชีวิต (way of life)ให้ผู้ว่าราชการจังหวัดทําความเข้าใจกรอบแนวคิดหลักปรัชญาของเศรษฐกิจพอเพียงเพื่อขับเคลื่อนไปสู่การปฏิบัติจนเป็นวิถีชีวิตของพี่น้องประชาชน และให้ปฏิบัติตนเป็นแบบอย่างการนําหลักปรัชญาของเศรษฐกิจพอเพียงมาปฏิบัติทั้งการดํารงชีวิตและการปฏิบัติงาน3.การเตรียมความพร้อมในการจัดการสาธารณภัยในพื้นที่ต้องมีการเตรียมพร้อมทั้งในด้านสถานการณ์น้ํา การเตรียมการป้องกันและการให้ความช่วยเหลือประชาชนเมื่อประสบภัย โดยให้ทุกฝ่ายได้เร่งให้การช่วยเหลือเพื่อบรรเทาปัญหาความเดือดร้อนให้กับพี่น้องประชาชนที่ได้รับผลกระทบให้ได้มากที่สุด โดยมีการทํางานแบบบูรณาการร่วมกัน4.การขับเคลื่อนงานนโยบายที่สําคัญของรัฐบาลในพื้นที่ให้มีการวางแผนที่เป็นระบบ สอดคล้องกับภูมิสังคม และให้มีการติดตามประเมินผลสัมฤทธิ์ โดยการเก็บรวบรวมข้อมูลและถอดบทเรียนจากผลการปฏิบัติงานทั้งผลการปฏิบัติงานที่ดี (best practice)และอุปสรรคปัญหาต่างๆ มีการพัฒนาทุกมิติโดยสร้างความเข้มแข็งให้ประชาชนเพื่อการพึ่งพาตนเอง นอกจากนี้สิ่งสําคัญคือการบูรณาการการทํางานโดยใช้กลไกประชารัฐ5.การป้องกันและแก้ไขปัญหายาเสพติดซึ่งเป็นปัญหาสําคัญของชาติ ที่จะต้องร่วมกันแก้ไขปัญหาในเรื่องนี้อย่างจริงจัง โดยใช้กลไกท้องที่/ท้องถิ่นเป็นฟันเฟืองสําคัญในการสร้างจิตสํานึกและค่านิยมที่ดีเพื่อสาธารณะ โดยเฉพาะเจ้าหน้าที่รัฐต้องไม่มีส่วนเกี่ยวข้องกับยาเสพติด ให้เน้นการขยายผลโดยพัฒนางานการข่าว และต้องดําเนินการป้องกันและปราบปรามอย่างจริงจัง6.การใช้จ่ายงบประมาณรายจ่ายประจําปีงบประมาณ 2560ขอให้ทุกภาคส่วนเร่งบริหารจัดการงบประมาณตามงานและโครงการที่อยู่ในความรับผิดชอบ โดยเน้นย้ําในเรื่องความถูกต้อง โปร่งใส มุ่งเกิดผลสัมฤทธิ์และความคุ้มค่าของงาน เพื่อประโยชน์สุขของพี่น้องประชาชนและประเทศชาติเป็นสําคัญ พร้อมทั้งได้เน้นย้ําให้ผู้ว่าราชการจังหวัด และนายอําเภอใช้ข้อมูลที่หน่วยงานต่างๆ จัดเก็บให้เป็นประโยชน์ในการวางแผนพัฒนา และขอให้ทุกฝ่ายยึดหลักธรรมาภิบาล โดยเน้นหลักความโปร่งใสและหลักคุณธรรม ในการปฏิบัติหน้าที่
จากนั้น รัฐมนตรีช่วยว่าการกระทรวงมหาดไทย ได้เดินทางไปตรวจติดตามความก้าวหน้าการก่อสร้างพระเมรุมาศจําลองจังหวัดอ่างทอง ซึ่งใช้พื้นที่บริเวณสนามหน้าศาลากลางจังหวัด โดยจังหวัดรายงานว่าขณะนี้การก่อสร้างมีความคืบหน้ามากกว่า 50%.
ครั้งที่ 131/2560